07/11/2011 | Administración LocalMunicipal
Carballo
Anuncio de modificación do Decreto da Alcaldía n.º 1455 do 1 de xullo de 2011, relativo á delegación de competencias en concelleiros delegados

Por decreto da Alcaldía nº 2604 do 27 de outubro de 2011, foi dictada resolución pola que se modifica a delegación de competencias en concelleiros delegados, dacordo co seguinte: Por decreto da Alcaldía nº 1455 do 1 de xullo de 2011, foron delegadas as competencias en concelleiros delegados no concello de Carballo. O devandito decreto foi publicado no Boletín Oficial da Provincia nº 133 do 13 de xullo de 2011. Foi presentada a renuncia do concelleiro delegado Sr. García Guillín, da que se tomou coñecemento na sesión do pleno de 26/10/2011, faise necesaria unha nova reestructuración, Por todo o anterior, de conformidade coas atribucións conferidas polo artigo 61.3 e 4 da lei 5/1997, do 22 de xullo, de Administración Local de Galicia e 43 e seguintes do RD 2568/1986, do 28 de novembro, que aproba o regulamento de organización, funcionamento e réxime xurídico das entidades locais, Primeiro.- Derrogar o decreto da Alcaldía nº 1455 do 1 de xullo de 2011, relativo as delegacións de competencias en concelleiro delegados, publicado no Boletín Oficial da Provincia nº 133 do 13 de xullo de 2011. Segundo.- Delegar a favor da Concelleira e Tenente de Alcalde, Dona Milagros Lantes Seara, a dirección e xestión da área de Planificación e Desenvolvemento Urbano, Contratación, Feiras e Mercados. Terceiro.- Delegar a favor do Concelleiro, D. Luis María Lamas Álvarez, a dirección e xestión das áreas de Obras, Servizos e Medio Rural: alumeado, recollida de lixo, limpeza viaria, cemiterio, parques e xardíns. Cuarto.- Delegar a favor da Concelleira, Dona Belén Lendoiro Esmorís, a dirección e xestión das áreas de Facenda, Patrimonio, Participación Social e Festas. Quinto.- Delegar a favor do Concelleiro, D. Xosé Regueira Varela, a dirección e xestión das áreas de Xestión Municipal (Persoal, Réxime Interior, Policía, Tráfico, Seguridade e Protección Civil), Promoción Económica (Industria, Comercio e Turismo) e Normalización Lingüística. Sexto.- Delegar a favor da Concelleira, Dª María Mar Eirís Villar, a dirección e xestión das áreas de Educación e Cultura. Sétimo.- Delegar a favor do Concelleiro Don Marcos José Trigo Facal, a dirección e Xestión das áreas de Deporte, Medio Ambiente, Formación e Emprego. Oitavo.- Delegar a favor da Concelleira, Dª. Silvana María Castro García, a dirección e xestión das áreas de Igualdade, Benestar e Mocidade. Noveno.- Delegar a favor da Concelleira, Dona María Carmen Regueira Baldomir, a dirección e xestión da área de Sanidade e Terceira Idade. Décimo.- As facultades que se delegan son a dirección interna dos servizos correspondentes e a xestión en xeral dos asuntos con eles relacionados, con facultades de estudio e proposta de asuntos. Decimoprimeiro.- Non se delegan facultades resolutorias mediante actos administrativos, afecten ou non a terceiros. Quedan, en todo caso, excluídas desta delegación, as competencias indelegables do Alcalde por establecelo así expresamente a normativa de réxime local vixente. Decimosegundo.- A presente delegación surtirá efectos desde o día seguinte á firma desta Resolución, sen prexuízo da súa preceptiva publicación no Boletín Oficial da Provincia. Decimoterceiro.- Dese conta ao Pleno desta Resolución na primeira sesión que celebre. Notifíquese a mesma ós Concelleiros delegados para a súa eficacia coas prevencións establecidas no art.114 do Regulamento de Organización, Funcionamento e Réxime Xurídico das Entidades Locais. Carballo, 27 de outubro de 2011 O Alcalde D. Evencio Ferrero Rodríguez